Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 560

10. évfolyam Évi óraszám: 74 óra Belépõ tevékenységformák Mûvészetismeret: Fogalomalkotás közvetlen észlelés és közvetett tapasztalás alapján. Információk gyûjtése ismeretterjesztõ kiadványok, médiák segítségével. Helytörténeti, népmûvészeti gyûjtés. Az információk értelmezése, következtetések megfogalmazása. Lényegkiemelés mintakövetés alapján, esztétikai és mûvészeti elemzés. Mûvészetismeret Témakörök Tartalmak Mûvészettörténeti ismeretek Az õsközösség mûvészete. A rabszolgatartó társadalom mûvészete. Az ókori Kelet. Az ókori görög mûvészet. A római mûvészet. A magyarság mûvészete a honfoglalás elõtt és a honfoglalás korában. A középkor egyetemes és magyar mûvészete: – román mûvészet, – gótikus mûvészet, – reneszánsz mûvészet, – barokk mûvészet. Az újkor egyetemes és magyar mûvészete: – a klasszicizmus mûvészete, – a romantika, – a realizmus, – az izmusok, – a 20. század mûvészete. Tárgy- és környezetkultúra A külsõ-belsõ terek funkcióinak összefüggései. A tárgykultúra kultúrtörténeti változásának áttekintése: – funkció – anyag – forma – díszítmény viszonya, – a képzõ- és iparmûvészet kapcsolata, átfedéseik, – az ipar- és népmûvészet kapcsolata, kölcsönhatásaik, szerepük, – tárgykészítés természetes anyagokból, – különbözõ kultúrák azonos tevékenységéhez kapcsolódó tárgyainak összehasonlítása, az általános jelrendszer. Az alkotás folyamata, alkotói módszerek A lelkiállapot és az elvont gondolkodás megjelenítése. Az alkotófolyamat, az ezt szolgáló módszerek, technikák megismerése: – a tér: alaprajz, metszet, különbözõ szerkezetek, térélmény, – a forma: a forma redukciója, stilizálás, az ornamentika, az arány és ezek összefüggései a formával, – a szín: színelmélet, színek hatása, színek szerepe és jelentése, – a kompozíció: kifejezõeszközök, komponálási módok, a képi egyensúly, a mûvészi átírás, – az anyag: az anyagszerûség követelményei, a különbözõ anyagok megmunkálása, – a használhatóság: a tárgyi kultúra alakulása a használhatóság szempontjából. A giccs. A mûelemzés legfontosabb szempontjai A valóság tükrözõdésének megjelenése a mûvészetben. Az alkotó és egyéni stílusának szerepe. Az alkotás jellegzetességei alapján elhelyezése korban. A tartalom, a forma, a funkció, az anyag, a ritmus, az arány, a szín és az egyensúly képi eltolódásai és az egyéb kifejezõeszközök összefüggései, hatásmechanizmusuk. Összegzés: a mû milyen helyet foglal el korának képviseletében. A népmûvészeti tárgyak elemzése: – a tárgy adatai, használata és az életforma összefüggései, – anyaga, – készítésének technikája, – forma – funkció – díszítés – technika összefüggései, – mennyire jellegzetes a tárgy, – esztétikai összegzés. A továbbhaladás feltételei A tanulók tudják felismerni és ismertetni a mûvészettörténeti korok legjellemzõbb ismérveit, tudjanak a mai mûvészetekben tájékozódni és eligazodni. Tudják összekapcsolni az emberiség korszakainak világképét annak vizuális mûvészetbeli kifejezõdésével. Legyenek képesek az információk értelmezésére, következtetések megfogalmazására. Tudjanak véleményt alkotni, tudják ismertetni példákon keresztül a tárgykultúra és a használhatóság kapcsolatát. Ismerjék fel a legjellemzõbb alkotókat, alkotásokat, különös tekintettel a magyar mûvészekre. MÛVÉSZET, KÖZMÛVELÕDÉS, KOMMUNIKÁCIÓ SZAKMAI ALAPOZÓ GYAKORLATOK 9–10. évfolyam Célok és feladatok A szakiskolákban 9–10. évfolyamon folyó szakmai alapozó oktatás keretében egy szakmacsoport közös szakmai (elméleti és gyakorlati) ismereteinek nyújtása; készségek, képességek fejlesztése folyik. A szakmai alapozó oktatás keretében a tanulók az általános szakmai elméleti ismeretek elsajátítása mellett megismerkednek a kiválasztott szakmacsoport jellemzõ technológiáival, a felhasznált anyagokkal, megismerik a szakmacsoportba tartozó szakképesítéseket, s felkészülnek az Országos Képzési Jegyzékben szereplõ konkrét szakképesítés kiválasztására. A Mûvészet, közmûvelõdés, kommunikáció szakmai alapozó gyakorlatok oktatásának alapvetõ célja az elmélethez kapcsolódó manuális tevékenységek elsajátításán keresztül a motiváció elõsegítése, a megalapozott pályaválasztás erõsítése. Készítse fel a tanulókat az önálló és csoportban történõ munkavégzésre is. A „B” változatú kerettanterv célja alapvetõen azoknak a funkcionális készségeknek, képességeknek a fejlesztése, amelyek a szakképzésbe való belépéshez feltétlenül szükségesek. Ezt a célt szolgálja – megfelelõ tanulói aktivitás mellett – a tanulók fejlettebb gyakorlati készségeinek, képességeinek továbbfejlesztése. A Viselkedés- és kommunikációs kultúra oktatásának célja a fiatalok mentálhigiénés megsegítése, a szabad idõ kulturált, emberi módú megismertetése, a fiatalok bevezetése a hasznos, személyiségépítõ munkába és az életbe. A Manuális készségfejlesztõ gyakorlat oktatásának célja a mindennapi látványok esztétikumának és mûvészi élményének a befogadása, átélése, a gondolatok, érzelmek vizuális kifejezése. Alapozza meg a tanulók vizuális kultúráját, fejlessze ki ilyen irányú érdeklõdésüket. A tanulók kézügyességének és alkotókészségének fejlesztése mellett fokozza a tanulók kreativitását, formálja esztétikai érzéküket, juttassa õket sikerélményekhez. Fontos, hogy a gondolatok, érzelmek az elkészített munkákban kifejezésre jussanak. Az anyagok tulajdonságainak, a kifejezési technikáknak, eljárásoknak a megismerése, eszközök, szerszámok alkalmazása. A Mindennapi teendõk gyakorlat tanításának célja, hogy olyan ismereteket nyújtson, amelyek a hétköznapi élet területén hasznosíthatók, egyúttal motiválják a tanulókat a folyamatos, önálló ismeretszerzésre. Segítse az igényes, helyzethez illõ szóhasználatot és szövegalkotást, a közéleti szövegek értelmezését és a környezõ világban való eligazodást. Tegye képessé a tanulókat ügyeik intézésére, saját testi épségük megvédésére, baleset esetén a szakemberek megérkezéséig a további károsodás kivédésére. Fejlesztési követelmények A tantárgy tanulása során fejlõdjön és erõsödjön a tanulók szakmai munkájával kapcsolatos kötelességtudata, felelõsségérzete, szóbeli kommunikációban törekedjenek a nyelv szabatos, helyes használatára. Fejlõdjön a tanulókban az önálló feladatmegoldás képessége, érezzék meg a tanulási eredmények, sikerek értékét, örömét. Viselkedés- és kommunikációs kultúra: A tanulók ismerjék meg saját személyiségüket, egyéni adottságaikat. Legyenek képesek a helyzetek, a másik ember kommunikációjának pontos felismerésére, toleráns elemzésére, konfliktusok kezelésére. Manuális készségfejlesztõ gyakorlat: Fejlessze a tanulók képességeit (térérzékelés, térszemlélet, analizáló, szintetizáló, konstrukciós, rekonstrukciós, arányérzékelési, szemléletességi, forma- és tömegfelismerõ képesség). Szerezzenek tapasztalatot az anyagok és a belõlük készült tárgyak tulajdonságairól (anyag, forma, esztétikum). Tudják kiválasztani a kivitelezéshez szükséges anyagokat és a megmunkáláshoz szükséges egyszerû szerszámokat. A tanulók ismerjék meg a játék, az ajándék, a díszítõtárgyak készítésének örömét, és fogadják el hasznosságát. A kézügyesség és alkotókészség fejlesztése mellett a tevékenységek formálják az esztétikai érzéket, serkentsék a fantáziát, a tanulók jussanak sikerélményekhez. Készítse fel a tanulókat a balesetmentes munkavégzés körülményeinek megteremtésére, alakuljanak ki a tanulókban a munkavégzéssel kapcsolatos elemi munkaszokások (helyes testtartás, munkamegosztás, rend, pontosság, takarékosság, baleset-elhárítás). A tananyag a gyakorlati tevékenységeken keresztül erõsítse a tanulók motivációját, és segítse a pályaépítést. Mindennapi teendõk gyakorlat: A tanulók legyenek képesek hivatalos ügyeik intézésére, dokumentumok, tájékoztatók használatára. Ismerjék fel és értelmezzék a leggyakoribb vevõtájékoztatási jelrendszereket (ruha és textil, elektromos kisgépek stb.), tudják a szükséges információforrást kiválasztani, használni, alkalomhoz illõen megjelenni, viselkedni. Tudják vészhelyzetben felmérni és betartani kompetenciájuk határait, nyugodtan, logikusan cselekedni, szakszerûen segítséget kérni. Legyenek képesek személyek, helyzetek, intézmények bemutatása mellett azok egyszerû értékelésére is.

Source: https://magyarkozlony.hu/hivatalos-lapok/3bf8730af1b3595fb6b226ee411214b86221b151/dokumentumok/e23f4aa14cc9e6e39ad67d8c49dc9d0b2a709ef3/letoltes